stanford-oval/wikipedia huggingface dataset:
Jarmukin taistelu
Muslimilähteiden antama kuvaus > Teemoja > Joukkojen vahvuus

Tiedot joukkojen vahvuudesta vaihtelevat. Historiikit esittävät  sellaisia lukuja kuin 400 000 vastaan 30 000. Khalid ibn al-Walid hyökkää tuhannella ratsulla 100 000 bysanttilaista vastaan. Vihollisella oli Saifin kuvauksen mukaan 140 000 sotilasta, joista 40 000 oli kiinnitetty toisiinsa ketjuilla karkaamisen estämiseksi. Muita lukuja ovat 160 000 vastaan 36 000 ja 200 000 vastaan 46 000. Al-Waqidi kertoo että 25 000 tai 41 000 muslimia taisteli "luotettavien tietojen mukaan" 600 000 tai 700 000 bysanttilaista vastaan. Abu Ubaida ilmoittaa vihollisarmeijan kooksi 800 000. On myös raportoitu, että kristityn armeijan koko oli 1,6 miljoonaa sotilasta. He marssivat 160 ristin alla taistelukentälle. Papit lukivat ääneen Raamattua ja veisasivat virsiä. Bysanttilaisten lukumäärästä kerrotaan myös kielikuvin: he täyttivät maan kuin heinäsirkat, heitä oli yhtä paljon kuin muurahaisia, tai he olivat kuin veden kuohut.
Armeijoiden koko ei muslimilähteiden mukaan silti ollut ratkaiseva avain voittoon. Al-Walidin kerrotaan toivoneen, että bysanttilaisia olisi ollut vastassa kaksi kertaa enemmän. Hän tarjoutui valitsemaan 20 ratsumiestä, joita kutakin vastaan Bysantti sai lähettää 2 000 vastustajaa. Toinen arabijohtaja kertoi bysanttilaisille, että häntä ei huolestuttaisi vaikka yhtä muslimia vastaan olisi sata bysanttilaista.
Muslimilähteiden antama kuvaus > Teemoja > Moraalinen ylemmyys

Historiikkien mukaan muslimit tiesivät olevansa voittoisia, sillä "sitä, jota Jumala auttaa, ei voi pitää lukumäärältään liian pienenä". Ibn Samit totesi: "Takanamme on suurten soturien armeija. He pitävät kuolemaa siunauksena ja elämää taakkana". Kristitty arabi teki vastustajista seuraavia huomioita: he viettävät yönsä rukouksissa ja päivät paastoten, he ovat munkkeja yöllä ja leijonia päivällä. He kehottavat hyvään ja kieltävät pahan. Muslimien joukoissa vallitsi myös tasa-arvo. He eivät tehneet eroa tavallisen miehen ja kuninkaan välillä: molemmilta katkaistiin käsi, jos he varastivat ja pää, jos he tekivät aviorikoksen.
Bysanttilaiset sen sijaan kärsivät moraalisesta rappiosta. Bysantin sotajoukot aiheuttivat väestölle kärsimyksiä kaikkialle, minne ne marssivat murhaten, varastaen, ryöstäen, raiskaten ja juopotellen. Väestön valitukset olivat sellaisia, että Vahania itseään inhotti taistella "sellaisen tyrannimaisen valtakunnan" puolella. Keisari Herakleios oli itsekin tietoinen armeijan moraalisesta rappiosta ja kehotti taistelun edellä sitä katumaan syntejään. Hän kuulee vanhan papin selittävän, miten kristityt ovat tärvelleet uskontonsa ja moraalinsa, kun taas muslimit  noudattavat uskontonsa määräyksiä. Herakleios vastaa: "Kautta Kristuksen, puhut totta!" ja on vähällä lähettää armeijansa takaisin kotiin.
Muslimilähteiden antama kuvaus > Teemoja > Voiton ennustaminen

Voitto oli muslimien tiedossa jo etukäteen, sillä siitä kertoivat heidän lukemansa kirjat. Bysanttilaisten komentaja Vahan saa vakoilijaltaan tiedon muslimien hurskaudesta ja päättäväisyydestä: "Heidän tarkoituksensa on kuolla marttyyreina". Tästä Vahan päätteli, että muslimit tulevat vähälukuisuudestaan huolimatta voittamaan. Myös keisari Herakleios ennustaa taistelun ehdottomasti päättyvän muslimien voittoon. Muslimien unet ovat niiden enteiden joukossa, jotka vahvistavat heidän voittonsa. Jopa Vahan näkee unen muslimien voitosta ja katuu tehtäväänsä.
Muslimilähteiden antama kuvaus > Taistelun kulku

Jarmukin taistelu on islamilaisissa historiikeissa osa Jumalan suunnitelmaa, ja tapahtui hänen ohjauksessaan. Kyse oli uskontojen kamppailusta, missä Bysantin puolella papit kantoivat taistelukentälle kullalla ja jalokivillä koristeltuja ristejä, kun taas muslimien puolella korostuivat jihad ja marttyyrikuolema-
Muslimilähteiden antama kuvaus > Taistelun kulku > Jabala vastaan ibn Samit

Bysantin arabialaisten kristittyjen liittolaisten ghassanidien prinssi Jabala tapasi muslimien lähettilään Ubada ibn Samitin, joka antoi hänelle vaihtoehdot: kääntyminen islamiin, jizya-vero maksu tai sota. Jabala ei uskaltanut vaihtaa puolta, joten taistelu oli väistämätön. Jabalalla oli  60 000 ratsumiestä, joten Khalid katsoi 30 muslimin riittävän häntä vastaan. Vastahakoisesti hän suostui kaksinkertaistamaan joukon. Seurasi kiivas taistelu 60 vastaan 60 000. Juuri, kun muslimijoukkojen johtajasta Abu Ubaidasta alkoi tuntua, että hän tarvitsi vahvistuksia, kristityt kääntyivät pakoon. Taistelukentältä löydettiin 5 000 vihollisen ruumista. Muslimeista kaatui kymmenen. Lisäksi viisi joutui vangiksi.
Muslimilähteiden antama kuvaus > Taistelun kulku > Lopputulos

Roomalaiset kärsivät täydellisen tappion 20. elokuuta 636.  Heidän puolellaan kaatuneita oli al-Azdin mukaan 50 000, al-Tabarin mukaan 70 000, ja pseudo-Waqidin mukaan 100 000 tai 200 000 sekä 40 000 vangittua. Kaatuneita muslimimarttyyreita oli pseudo-Waqidin mukaan 4 000.
Historiatieteen näkökulma > Muslimilähteet

Jarmukin taistelusta ei ole bysanttilaisia lähdetietoja. Taistelusta kertovat lähinnä kolme muslimilähdettä, jotka tärkeysjärjestyksessä ovat seuraavat:
Persialaisen al-Tabarin (838–923) monumentaalinen "Profeettojen ja kuninkaiden historia"  on käännetty englanniksi nimellä The History of al-Tabari ja käsittää 40 osaa.  Tabari kertoo  Jarmukin taistelusta Historian 12. osassa, mutta kovin epätarkasti. Tabari toteaa, että taistelu oli ankara, mutta lopulta muslimit voittivat. Enemmän Tabari kertoo siitä, mitä puhuttiin tai minkä nimiset muslimit kaatuivat. Tabarin valtavan tuotteliaisuuden takia häntä on epäilty nimimerkiksi, jonka taustalla olisi Tabaristanissa eli nykyisessä Māzandarānissa vaikuttanut persialainen koulukunta. Al-Tabarin kirjojen tyyli ei vastaa hänen ilmoitetun elinaikansa eli 900-luvun arabiaa. Niinpä on arveltu, että tekstit olisi voitu ainakin osin kirjoittaa tai vähintäänkin viimeistellä vasta 1100- ja 1200-luvuilla.
Kitab Futuh al-Shaam (arab. كتاب فتوح الشام) Teoksen "Kirja Syyrian valloituksesta"  oletettu kirjoittaja on Abu al-Basri, joka tunnetaan paremmin nimellä al-Azdi. Kirjan ensimmäiset versiot ilmestyivät 1000- ja 1100-luvuilla islamilaisessa Espanjassa. Kirjoittajasta ei tiedetä mitään, ja hänen nimensä mainitaan ensimmäisen kerran vasta 1179. Al-Azdin teosta on luonnehdittu "historialliseksi fiktioksi", missä sankarit puhuvat enemmän kun tekevät.
Kolmannella teoksella on sama nimi kuin edellisellä,  Futuh al-Shaam. Sen tekijälle on annettu nimeksi Pseudo-Waqidi, koska nyt tiedetään, ettei kirjoittaja ole aiemmin arveltu al-Waqidi (k. 823). Kirjan katsotaan olevan peräisin joitakin vuosisatoja al-Waqidia myöhemmältä ajalta. Se on luultavasti kirjoitettu vasta 1000-luvulla ristiretkien aikaan, ja kirja sisältääkin paljon polemiikkia kristittyjä vastaan.
Historiatieteen näkökulma > Taistelun historiallisuus

Islamin varhaiset historiateokset syntyivät 800- ja 900-luvuilla, kun suullisia tarinoita alettiin merkitä talteen. Lopputuloksessa näkyy tarinoille ominaisia piirteitä, joihin kuuluu myös lähteiden puute. Historiikit muistuttavat Vanhan Testamentin kertomuksia Pyhän maan valloittamisesta. Ne sisältävät jännittäviä ja dramaattisia yksityiskohtia, joilla kuulijoiden mielenkiinto vangitaan. Tarinat korostavat valtavaa voimasuhteiden eroa muslimien ja heidän vihollistensa välillä, ja herkuttelu sotasaaliilla kuuluu asiaan. Kaupunkien valloittaminen tapahtuu Troijan esimerkin mukaisesti petoksella; asiaan liittyy usein  rakkaustarina ja auki unohtunut muurinportti. Jarmukin taistelun tarkka päivä on tiedossa, mutta ei vuosilukua.
Islamilaiselta valloitustarinalta puuttuu aikalaislähteiden ja arkeologian antama tuki. Suurtaisteluiden sijaintipaikkoja ei tiedetä. Jordanin sivujoen Jarmukin varrelta ei ole löydetty Bysantin sotilaiden jalkineista irronneita metallinastoja tai beduiiniarmeijan keihäänkärkiä. Taistelupaikkojen etsimistä tosin vaikeuttaa se, että niiden maantieteellinen kuvaus on islamilaisissa lähteissä epämääräistä, vaikka tiedot joistakin asioista, kuten henkilöiden täydellisistä nimistä ja sukulaisuussuhteista tai käydyistä keskusteluista ovat pikkutarkkoja. Jarmukin kuvauksen osalta Tabari mainitsee vain, että taistelu käytiin "al-Yarmukissa".
Lähi-idän 600-luvun kirjalliset aikalaislähteet eivät tunne Arabian niemimaalta lähtenyttä arabihyökkäystä, joka olisi kukistanut Bysantin ja Iranin armeijat. Siitä ei ole jäänyt jälkiä kristittyjen munkkien tekemiin kirjoituksiin, joissa he dokumentoivat aikansa tärkeimpiä tapahtumia. Niissä kerrotaan sekasorrosta ja ryöstelevistä arabilaumoista, mutta ei suurtaisteluista. Israelilainen arkeologi Yehuda Nevo uskoo, että  suurtaisteluita ei koskaan käyty. Hän kirjoittaa, että jos kymmenien tuhansien arabien sotilaallinen invaasio jättitaisteluineen tapahtui, ainakaan kukaan aikalainen ei sitä pannut merkille. Länsimainen historiankirjoitus on pääosin kuvannut tapahtumia myöhempien muslimilähteiden varassa korjaten kuitenkin uskomattoman oloisia voimasuhteita.
Jordanin sivujoen valitsemista taistelupaikaksi on pidetty mytomorfisena viittauksena juutalaisten tekemään Jordan-joen ylitykseen Luvatun maan valloituksessa. Pyhän maan valloitusta johti Mooseksen seuraajana Joosua ja Muhammedin seuraajana Umar.
Historiatieteen näkökulma > Kenraali Khalid ibn al-Walid

Arabisti Hugh Kennedyn mukaan Khalid ibn al-Walidia (k. 642), lempinimeltään "Jumalan miekka", pidetään islamilaisessa perimätiedossa loistavana komentajana, joka osasi yhdistää muslimiarmeijat. Hänen suuria ansioitaan ovat muun muassa Damaskoksen valloitus ja voitto Jarmukissa, mutta hän johti Muhammedin rinnalla myös Mekan valloitusta 630.
Al-Walidin maine on säilynyt sukupolvesta toiseen, ja arabimaissa katuja ja moskeijoita on nimetty hänen mukaansa.  Al-Tabari kuitenkin kirjoittaa 900-luvulla, että muslimit taistelivat kukin omien lippujensa alla, ja jokainen komentaja itsenäisesti ilman keskusjohtoa. Kenraalin historiallisuus ei ole varmalla pohjalla, sillä häneen viittaavat islamilaiset lähteet ovat myöhäisiä, eikä häntä tunneta bysanttilaisissa aikalaislähteissä.
Aiheesta muualla

Kuvia tai muita tiedostoja aiheesta Jarmukin taistelu Wikimedia Commonsissa
Voittoisat muslimit ajavat roomalaisen ratsuväen pakoon. Kuva esittää roomalaiset varusteiltaan parempina. Kuva: 1200-luku.
Kyltti Jordaniassa ohjaa Jarmukin taistelupaikalle. Arkeologit eivät ole oikeaa paikkaa löytäneet. Epäillään myös, ettei taistelua koskaan käyty.
Khalid ibn al-Walidin moskeija Homsissa, Syyriassa.
Rundu

| Rundu |
| --- | --- |
 Ilmakuva Rundusta vuodelta 2022.
 vaakuna
 Rundu
 Koordinaatit: 17°55′S, 19°46′E 
Valtio:  Namibia
Alue:  Itä-Kavango
Väkiluku (2023):  118 632
 
 www.rundutown.com.na 
Infobox OKVirheellinen NIMI-arvo: 
Rundu on Itä-Kavangon alueen pääkaupunki Namibian pohjoisosassa. Se sijaitsee Angolan rajalla Kavangojoen rannalla noin 1 000 metrin korkeudessa. Rundu on Namibian toiseksi suurin kaupunki, ja vuoden 2023 väestönlaskennan mukaan siellä oli 118 632 asukasta. Rundu on kasvanut nopeasti, sillä vuoden 2011 väestönlaskennan mukaan kaupungissa oli 63 431 asukasta.
Historia

Rundusta tuli alueen hallintokaupunki vuonna 1936, kun hallinto siirrettiin sinne Nkurenkurusta. Kaupunki on monikielinen, sillä siellä asuu monia Kavangon eri heimojen jäseniä. Se on vasta hiljattain saanut kaupungin aseman. Vuodesta 1993 lähtien Rundulla on sijainnut piispanistuin, St. Mary's Cathedral. Kyseessä on apulaispiispan virka.
Politiikka

Rundua hallitsee kaupunginvaltuusto, jossa on seitsemän valtuutettua.
Vuoden 2015 vaalien tulokset olivat seuraavat:
| Rundun paikallisvaalit 2020> Puolue | Rundun paikallisvaalit 2020> Äänimäärä | Rundun paikallisvaalit 2020> Ääniosuus | Rundun paikallisvaalit 2020> Paikkoja | Rundun paikallisvaalit 2020>  |
| --- | --- | --- | --- | --- |
| SWAPO | 6 973 | 73,4% | 5 |  |
| Rundu Concerned Citizens Association | 1 043 | 11,0 % | 1 |  |
| All People's Party | 973 | 10,2% | 1 |  |
| DTA | 331 | 3,5% | 0 |  |
| Rally for Democracy and Progress | 142 | 1,5% | 0 |  |
| Republican Party of Namibia | 35 | 0,4% | 0 |  |
| Yhteensä  | 9 497  | 100%  | 7 |  |
Vuoden 2020 vaalien tulokset olivat seuraavat:
| Rundun paikallisvaalit 2020> Puolue | Rundun paikallisvaalit 2020> Äänimäärä | Rundun paikallisvaalit 2020> Ääniosuus | Rundun paikallisvaalit 2020> Paikkoja | Rundun paikallisvaalit 2020>  |
| --- | --- | --- | --- | --- |
| SWAPO | 3 548 | 61,6% | 4 |  |
| Rundu Concerned Citizens Association | 863 | 15,0% | 1 |  |
| Rundu Urban Community Commission | 386 | 6,7% | 1 |  |
| Independent Patriots for Change | 321 | 5,6% | 1 |  |
| All People’s Party | 316 | 5,5% | 0 |  |
| Popular Democratic Movement | 238 | 4,1% | 0 |  |
| Landless People’s Movement | 60 | 1,0% | 0 |  |
| Republican Party of Namibia | 31 | 0,5% | 0 |  |
| Yhteensä  | 5 763  | 100%  | 7 |  |
Maantiede > Kaupunginosat

Rundun väestöstä suuri osa asuu hökkeleissä. Vuonna 2020 kaupungissa oli 18 219
tällaista asumusta, joissa asui yli 76 000 asukasta, mikä oli enemmän kuin vuoden 2011 väestölaskennan mukaan kaupungissa oli asukkaita.
Rundun vanhimmat talot ovat Katuturan kaupunginosassa. Nämä ovat enimmäkseen kahden makuuhuoneen taloja, joilla on suuri takapiha ja jotka ovat kaupungin liikekeskustan tuntumassa.
Kaupungin länsiosa on nimeltään Tutungeni (‘rakentakaamme’). Siellä asui aiemmin lähinnä valkoisia liikemiehiä, mutta nyt sinne voivat muuttaa kaikki halukkaat, joilla on varaa sen asuntoihin. Itäosa on nimeltään Safari. Siellä keskihintaisia asuntoja, jotka on rakennettu 1970-luvulla.
Nämä olivat tärkeimmät kaupunginosat vuosituhannen vaihteeseen saakka, jolloin O'B Davids Properties rakensi uuden kaupunginosan nimeltä Millennium Park. Tämän jälkeen NHE on rakentanut kaksi kaupunginosaa lisää, nimeltään Queens Park ja Kings Park. Hiljattain on myös rakennettu kaupunginosa nimeltä Rainbow.
Virallisten kaupunginosien lisäksi on hökkelikyliä, joiden työttömyysprosentti on korkea. Näitä ovat mm. Kehemu (Ghetto), Kaisosi (tunnettu myös nimellä Cali), Sauyemwa (SA), ja Ndama.
Näiden lisäksi on myös Donkerhoek (‘Pimeä kulma’), josta on nopeasti tulossa virallinen asuinalue, jota on kehitetty Build Together -kampanjassa vuodesta 1992 lähtien.
Ilmasto

Rundun ilmasto on Köppenin ilmastoluokituksessa puolikuiva kuuma ilmasto (“BSh”). Kesät ovat kuumia ja talvet melko leutoja (päivät ovat talvisin lämpimiä ja yöt viileitä ja jopa kylmiä, pakkaselle meneviä). Päivittäiset lämpötilan vaihtelut voivat olla suuria, talvella 6°–26°C. Tällaiset vaihtelut ovat tyypillisempiä kylmillä puolikuivilla alueilla. Kesällä päivittäiset lämpötilan vaihtelut eivät ole yhtä suuria. Vuosittain sataa keskimäärin 568 mm vettä, vaikkakin sadekaudella 2010–11 saatiin sadetta 757 mm.
Talous ja infrastuktuuri > Rundun ulkoilmatori

Rundun ulkoilmatori on tunnetuin ja suurin Rundun toreista. Se perustettiin vuonna 1996 Namibian hallituksen ja Luxemburgin yhteisprojektina.
Talous ja infrastuktuuri > Liikenne

Valtatie B8 kytkee Rundun etelässä Windhoekiin ja Katima Muliloon idässä. Valtatie B10 taas kytkee sen luoteessa Katwitwiin ja Angolan rajaan. Valtatie C45 kytkee Rundun lännessä Eenhanaan ja Oshakatiin.
Rundun lentoasemaa käytetään lähinnä turismiin ja rahtiliikenteen tarpeisiin. Se sijaitsee 5 km kaupungista lounaaseen.
Rundun valtionsairaala sijaitsee kaupungin keskustassa, lähellä Markus Siwarongon katua. Se on Itä-Kavangon suurin sairaala
Puolustusvoimat

Rundulla on Namibian puolustusvoimien tukikohta. Se on rakennettu vuonna 1972 ja sitä on laajennettu vuonna 1976. Tämä tapahtui aikana, jolloin Etelä-Afrikka miehitti Namibiaa. Siellä on tilaa 1 600 sotilaalle. Tukikohdan nimi on nykyään Voito Jason Kondjeleni Military Base, Namibian vapautusarmeijan taistelijan Voito Jason Kondjelenin mukaan. Kondjeleni kuoli vuonna 1983.
Koulutus ja kulttuuri

Rundulla asuu paljon veistäjiä. Ulkoilmatorilla on oma veistäjien osasto.
Useat ravintolat tarjoavat paikallista ruokaa, mukaan lukien mahangua, jauhettuja pähkinöitä, lihapatoja ja kalaa Kavangojoesta.
Koulutus ja kulttuuri > Koulutus

Rundulla on viisi ylemmän asteen oppilaitosta, Rundu College of Education, Institute of Open Learning (IOL), Rundu Vocational Training Centre, Namibia College of Open Learning (NAMCOL) ja Triumphant College. Namibian yliopisto ja Namibian tiede- ja teknologiayliopisto ylläpitävät keskuksia, jotka tukevat etäopiskelijoita.
Kaupungissa on myös kuusi keskiasteen oppilaitosta: Rundu Secondary School, Dr. Alpo Mbamba Secondary School, Dr. Romanus Kampungu Secondary School, Elias Neromba Senior Secondary School, Noordgrens, ja Kamunoko Secondary School.
Ystävyyskaupungit

Rundun ystävyyskaupunkeja ovat:
Tšeboksary Tšuvassiasta Venäjältä
Nieuwegein, Alankomaat
Aiheesta muualla

Kuvia tai muita tiedostoja aiheesta Rundu Wikimedia Commonsissa
Rundun kaupungin verkkosivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rundu
Kavangojoki Rundun lähistöllä
Kauppakeskus Rundussa
Käännös suomeksi
Richard Crenna

| Richard Crenna |
| --- | --- |
 Richard Crenna vuonna 1961
Henkilötiedot
Koko nimi:  Richard Donald Heracles Crenna
Syntynyt: 30. marraskuuta 1926 Los Angeles, Kalifornia
Kuollut: 17. tammikuuta 2003 (76 vuotta)
Kansalaisuus:   Yhdysvallat
Näyttelijä
Aktiivisena:  1950-2003
Merkittävät roolit:  eversti Trautman (Rambo 1-3)
Aiheesta muualla
IMDb 
Elonet
Richard Donald Heracles Crenna (30. marraskuuta 1926 – 17. tammikuuta 2003) oli yhdysvaltalainen näyttelijä, joka muistetaan esimerkiksi Rambo-elokuvista. Hän voitti Emmy-palkinnon pääroolistaan televisioelokuvassa Poliisin painajainen (1985).
Crenna kuoli 76-vuotiaana haimasyöpään. Hänellä on tähti Hollywood Walk of Famella.
Aiheesta muualla

Richard Crenna Internet Movie Databasessa. (englanniksi)
Rambo
| --- | --- |
Elokuvat:  Taistelija  Rambo – taistelija 2  Rambo – taistelija 3  Rambo 
Näyttelijät:  Sylvester Stallone  Richard Crenna 
Videopelit:  Rambo   First Blood Part II  Rambo III  Rambo on Fire  Rambo: The Video Game 
Muut:  Ajojahti  Rambo ja vapauden voimat 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Alankomaat  Puola 
Taiteenala:  Emmy Awards 
Henkilöt:  Deutsche Biographie  Elonet 
Muut:  SNAC  IdRef
Intian osavaltiot ja territoriot

Intian osavaltiot ja liittovaltion alueet.
Intia on jaettu 29 osavaltioon ja seitsemään liittoterritorioon, joihin kuuluu Delhin pääkaupunkialue.
Intian territoriot

| Järjestys | Territorio | Pääkaupunki  | asukasluku |
| --- | --- | --- | --- |
| A. | Andamaanit ja Nikobaarit | Port Blair | 379 944 |
| B. | Chandigarh | Chandigarh | 1 054 686 |
| C. | Dadra ja Nagar Haveli ja Daman ja Diu | Daman | 585 764 |
| D. | Jammu ja Kashmir | Jammu (talvella)   Srinagar (kesällä) | 12 548 926 |
| E. | Ladakh | Leh Kargil | 274 829 |
| F. | Lakshadweep | Kavaratti | 64 429 |
| G. | Delhin pääkaupunkiterritorio | New Delhi | 16 753 235 |
| H. | Puducherry | Puducherry | 1 244 464 |
Ghostlights

| Ghostlights Avantasia |
| --- | --- | --- |

Studioalbumin tiedot
 Julkaistu: 29. tammikuuta 2016
 Tyylilaji: sinfoninen power metal
 Kesto: 67.63
 Levy-yhtiö: Nuclear Blast
Listasijoitukset
  11.
Avantasian muut julkaisut
| The Mystery of Time 2013 | Ghostlights 2016 | Moonglow 2019 |
Singlet albumilta Ghostlights
 ”Mystery of a Blood Red Rose” Julkaistu: 1.joulukuuta 2015  ”Draconian Love” Julkaistu: 12. toukokuuta 2016
Ghostlights on Avantasia -musiikkiprojektin studioalbumi, joka julkaistiin 29. tammikuuta 2016. Se debytoi Suomen virallisen listan sijalla 11.
Kappaleet

Mystery of a Blood Red Rose – 3.51
Let the Storm Descend Upon You – 12.09
The Haunting – 4.42
Seduction of Decay – 7.18
Ghostlights – 5.43
Draconian Love – 4.58
Master of the Pendulum – 5.01
Isle of Evermore – 4.28
Babylon Vampyres – 7.09
Lucifer – 3.48
Unchain the Light – 5.03
A Restless Heart and Obsidian Skies – 5.58
Wake up to the Moon – 4.43 (feat. Digibook edition bonuskappale)
Kappaleet > The Digibook edition bonus disc – Avantasia Live

Spectres – 6.04
Invoke the Machine – 5.35
The Story Ain’t Over – 4.45
Prelude – 1.24
Reach Out for the Light – 8.04
Avantasia – 5.16
What’s Left of Me – 5.55
Dying for an Angel – 4.58
Twisted Mind – 6.29
The Watchmakers Dream – 4.47
Another Angel Down – 5.30
Kokoonpano

Tobias Sammet - laulu, kosketinsoitin, ja basso
Sascha Paeth - kitara (kappaleissa 1, 3-4, 6-8, 13), rythmi kitara, basso, kosketinsoitin
Michael Rodenberg - , kosketinsoitin
Felix Bohnke - rummut
Kokoonpano > Vierailevat muusikot

Bruce Kulick – kitara kappaleissa 9-10, 12
Oliver Hartmann – kitara kappaleissa 2, 5, 9, 11
Kokoonpano > Vierailevat laulajat

Jørn Lande
Michael Kiske
Dee Snider
Geoff Tate
Marko Hietala
Sharon den Adel
Bob Catley
Ronnie Atkins
Robert Mason
Herbie Langhans
Arvostelut

Imperiumi.net:
Inferno:
Soundi:
Aiheesta muualla

Ghostlights Discogsissa. (englanniksi)
Albumi Ghostlights Encyclopaedia Metallum -sivustolla (englanniksi)
| n k Avantasia |
| --- | --- |
 Tobias Sammet 
Studioalbumit:  The Metal Opera  The Metal Opera Part II  The Scarecrow  The Wicked Symphony  Angel of Babylon  The Mystery of Time  Ghostlights  Moonglow  A Paranormal Evening with the Moonflower Society  Here Be Dragons 
Livealbumit:  The Flying Opera 
Videoalbumit:  The Flying Opera 
Kokoelmat: Lost in Space Part I & II The Metal Opera: Pt 1 & 2 – Gold Edition 
EP:t:  Avantasia  Lost in Space Part 1  Lost in Space Part 2 
Singlet:  ”Avantasia”  ”Lost in Space”  ”Carry Me Over”  ”Drying for an Angel”  ”Sleepwalking”  ”Mystery of a Blood Red Rose”  ”The Raven Child”  ”Moonglow”  ”Misplaced Among The Angels” (Feat. Floor Jansen)  ”The Inmost Light” 
Muuta:  diskografia
Emil Filén

Emil Rikhard Filén (10. lokakuuta 1890 Turku – 1. kesäkuuta 1958 Helsinki) oli suomalainen kuvanveistäjä ja kuvanveiston opettaja. Hänen töitään oli ensimmäisen kerran julkisesti esillä Suomen Taiteilijain näyttelyssä vuonna 1918.
Filén opiskeli vuosina 1909–1913 Taideteollisessa keskuskoulussa sekä vuosina 1913–1918 Gunnar Finnén oppilaana. Hän osallistui lukuisiin näyttelyihin ja kilpailuihin ja sai niistä monia palkintoja. Filénin tuotantoon kuuluu paljon julkisia muistomerkkejä 1930-luvulta alkaen, ja toisen maailmansodan jälkeen hän veisti erityisen runsaasti sodassa kaatuneiden sankarimuistomerkkejä. Hän toimi opettajana Taideteollisessa keskuskoulussa lähes neljän vuosikymmenen ajan (1919–1958) ja opetti lisäksi Teknillisessä korkeakoulussa vuosina 1943–1958. Filén suunnitteli myös muun muassa Svenska handelshögskolan -korkeakoulun vuonna 1953 perustaman kunniamitalin, jota jaetaan hopeisena ja pronssisena. Mitalin ensimmäinen kappale myönnettiin vuonna 1953 presidentti Juho Kusti Paasikivelle.
Julkisia teoksia

Kuhmoisten kirkon lehtereiden reliefit (1935)
Kurjet -veistos, Lappeenranta (1949)
Ja toiset saavat kutsun, Kemi (1949)
Suomen Pankin talon reliefit, Vaasa (1951)
Julkisia teoksia > Sankaripatsaita

Hausjärvi, 1946
Haagan sankarihautausmaa, 1947
Lammin kirkon hautausmaa, 1948
Kuusankosken uusi hautausmaa, 1948
Kemin kirkon sankarihaudat, 1949
Kotkan kirkon sankarihautausmaa, Sankarien lepo, 1951
Nummen kirkon sankarihaudat, 1951
Hämeenkyrön kirkon sankarihaudat, 1952
Perttelin kirkon hautausmaa, 1954
Julkisia teoksia > Valokuvia julkisista teoksista

Sotaanlähtö, Sodasta paluu ja Tulevaisuuden usko, sankarimuistomerkki, 1946, Hausjärvi.
Valtimon sankarihautojen muistomerkki, 1946, Nurmes.
Lammin kirkon sankarimuistomerkki, 1947, Hämeenlinna.
Suomen Pankkin korkokuvat, yhdessä Yrjö Rosolan kanssa, 1951, Vaasa.
Nummen sankarimuistomerkki, 1951, Lohja.
Perttelin sankaripatsas, 1954, Salo.